Cidadáns-Partido da Cidadanía

Cidadáns–Partido da Cidadanía (Cs; en castelán: Ciudadanos-Partido de la CiudadaníaA denominación utilizada en catalán é Ciutadans-Partit de la Ciutadania e, en éuscaro, Herritarrak-Herritarron Alderdia.), coñecido habitualmente como Cidadáns ou Ciudadanos, é un partido político español que se autodefine no seu ideario como de centro reformista, se ben algúns comentaristas políticos cualifícano como partido nacionalista español con ideoloxía de dereitasCiudadanos, the 'Podemos of the right', emerges as political force in Spain, artigo en The Guardian o 13 de marzo de 2015. Ciutadans és de dretes i no ho vol saber, artigo en Elcritic.cat o 2 de marzo de 2015. . Fundouse en Cataluña, e dende 2014 a súa actividade realízase en toda España.

Foi fundado en 2006, sendo o seu xerme a plataforma cívica Ciutadans de Catalunya. Declárase como un partido constitucionalista, postnacionalista«Somos postnacionalistas y no queremos luchar contra un nacionalismo con otro. Vamos sin banderas, casi desnudos, abriendo camino sin fronteras desde la Constitución» - C's e progresista. Albert Rivera afirmou que escolleron a palabra "Cidadáns" como nome do partido porque lles gustaría ser «cidadáns do mundo».«Y nosotros nos llamamos Ciudadanos, o sea que evidentemente tenemos un dilema casi moral, porque nos gustaría ser ciudadanos del mundo»  - Nueva Economía Fórum

 Traxectoria 
Tivo a súa orixe nunha plataforma de 15 intelectuais e profesionais residentes en Cataluña que tiraron o 7 de xuño de 2005 un manifesto para a creación dun novo partido político en Cataluña na que se comprometían a impulsar a constitución dunha nova forza política de ámbito catalán que superase o nacionalismo que ó seu xuízo caracterizaba a todos os partidos cataláns e que asinaban Félix de Azúa, Albert Boadella, Francesc de Carreras, Arcadi Espada, Teresa Giménez Barbat, Ana Nuño, Félix Ovejero, Félix Pérez Romera, Xavier Pericay, Ponç Puigdevall, José Vicente Rodríguez Mora, Ferran Toutain, Carlos Trías, Iván Tubau e Horacio Vázquez-Rial.

220px|miniatura|esquerda|Albert Rivera (2015)

 Expansión estatal 
En 2015, o comité executivo de Cidadáns avogou por participar nas eleccións andaluzas do 22 de marzo para que os andaluces puidesen «votar polo cambio», segundo indicou o presidente do partido, Albert Rivera, no seu perfil de Twitter.​ Obtivo catro escanos máis dos que prevía a enquisa do Centro de Investigacións Sociolóxicas, cun total de 9 de 109 deputados.

Nas seguintes eleccións autonómicas, celebradas o 24 de maio de 2015, obtivo 1.259.524 votos nas 13 comunidades e dúas cidades autónomas onde houbo eleccións. Tras as eleccións, Cidadáns apoiou a investidura dos candidatos dos partidos máis votados, pero que non tiñan maioría suficiente: o PSOE en Andalucía e o PP na Comunidade de Madrid, A Rioxa, a Rexión de Murcia e Castela e León.

Simultaneamente ás eleccións autonómicas celebráronse as eleccións municipais, onde xa con implantación en toda España achegouse ao millón e medio de votos, co 6,55% dos votos e 1.527 concelleiros, ocupando o espazo de UPyD que practicamente desapareceu do panorama político. Ese mesmo 24 de maio tamén se celebraron eleccións ás Xuntas Xerais dos tres territorios históricos do País Vasco. Cidadáns presentou candidaturas nas tres provincias, pero soamente conseguiu 1 representante nas Xuntas Xerais de Áraba pola circunscrición de Vitoria.

O 27 de setembro de 2015 celebráronse eleccións anticipadas ao Parlamento de Cataluña, onde obtivo 25 escanos, converténdose na segunda forza política da comunidade e en primeira forza en 29 municipios, entre eles L'Hospitalet de Llobregat, segunda cidade catalá máis poboada tras Barcelona.

Nas eleccións xerais celebradas o 20 de decembro de 2015, obtivo máis de 3,5 millóns de votos e conseguiu converterse na cuarta forza política de España con 40 dos 350 deputados que compoñen o Congreso dos Deputados. Das 52 circunscricións electorais, Cidadáns obtivo representación en 25. A pesar de ser tamén cuarta forza en número de votos, a formación non obtivo representación no Senado máis aló da designada polos parlamentos autonómicos.​

De cara ao comezo da XI lexislatura, Cidadáns asinou un pacto co Partido Socialista Obreiro Español para apoiar a investidura de Pedro Sánchez como presidente do Goberno,​Sánchez y Rivera se reúnen para reafirmar la vigencia de su acuerdo, El País, 16 de marzo de 2016. con todo non logrou ser investido e realizáronse novas eleccións en 2016. Nesas eleccións, Cidadáns obtivo pouco máis de 3 millóns de votos, quedándose en 32 deputados no Congreso. Tampouco obtivo representación no Senado.

 O desafío independentista 
Co desafío independentista de outubro de 2017 e a declaración unilateral de independencia tras o referendo ilegal do 1 de outubro, o Goberno de España, co apoio de PSOE e Cidadáns, aplicou o artigo 155 da Constitución Española. Con esta medida cesaron nos seus cargos todos os membros do Govern da Generalitat de Cataluña, asumindo as competencias o gabinete de Mariano Rajoy, co obxectivo de restaurar a legalidade en Cataluña mediante a convocatoria de eleccións ao Parlamento de Cataluña. 

Por primeira vez en democracia, un partido non nacionalista, Cidadáns, gañou as eleccións, aínda que foi insuficiente alcanzar unha maioría de partidos constitucionalistas para formar goberno.

 Ideoloxía e situación no espectro político 
 Autodefinición do partido 
No seu segundo congreso, en xuño de 2007, o partido definiuse como de centroesquerda,​ quedando aliñado xa dentro do eixo esquerda-dereita, no que nun principio o partido eludira posicionarse. Desta forma, o ideario do partido, a data de 2015, afirmaba que a formación naceu «para facer fronte ao afogo que para o conxunto da sociedade catalá supoñen as políticas nacionalistas identitarias» e «polo baleiro de representación que existía no espazo electoral de centroesquerda non nacionalista»,​ posición tomada —a de centroesquerda— por algunhas fontes como a autodefinición do partido no espectro político,​ aínda que algúns membros seguen rexeitando o espectro político clásico que define aos partidos nun eixo esquerda-dereita.

Á marxe do clásico espectro esquerda-dereita, Cidadáns autodefínese como un partido constitucionalista, postnacionalista,«Somos postnacionalistas y no queremos luchar contra un nacionalismo con otro. Vamos sin banderas, casi desnudos, abriendo camino sin fronteras desde la Constitución» - Cs liberal e progresista.

No congreso celebrado en 2017, eliminou a socialdemocracia do seu ideario político e adoptou o liberalismo progresista.

En 2017, Cidadáns tamén deixou de ser un partido laico e pasou a definirse como un partido aconfesional, xustificando que se aliñaba coa Constitución, a cal define España como un país aconfesional.

 Percepción cidadá 
O  barómetro do Centro de Investigacións Sociolóxicas (CIS) de xaneiro de 2016 cuestionou á cidadanía sobre a posición ideolóxica dos partidos políticos españois cunha pregunta na que o enquisado debía situar ao partido nunha escala do 1 ao 10, onde o un facía referencia á esquerda política e o dez, á dereita, sendo o 5,5 o centro da escala. De media, os enquisados situaron a Cidadáns no 6,65, no centro-dereita. Un 19,3% situábaos en posicións de esquerda (entre o 1 e o 5), e un 57,6% en posicións de dereita (entre o 6 e o 10). O 23,2% non sabía onde situalos ou non contestaba.

Na autonomía de orixe do partido, Cataluña, en 2013, o 75 % dos cataláns situaba o partido entre o centrodereita e a dereita e nunha escala do 1 (esquerda) ao 10 (dereita), nun 7,5 (case un punto máis por encima de Convergència i Unió, que obtivo un 6,6). Os votantes de esquerda nacionalista ou independentista situárono na extrema dereita. Segundo enquisas do CIS, os seus propios simpatizantes na comunidade cualificábano na súa maioría como un partido de dereitas (47 %), seguido de quen o sitúa no centro (34 %) e esquerda (19 %).

 Resultados electorais 
 Eleccións xerais 
 Congreso 
 Ano Candidato/a Votos % de votos Escanos Posición 2015  Albert Rivera  3.500.446  13,93 %    4ª 2016  Albert Rivera  3.123.769 13,05 %    4ª 

 Senado 
 Ano Candidato/a Votos % de votos Escanos Posición 2015  -  7.377.905  11,17 %    - 2016  -  -  -    -

 Eleccións autonómicas 
 Andalucía 
 Ano Candidato/a  Votos % de votos Escanos Posición 2008  Antonio Venceslá Mariscal  6.024  0,13 %    9ª 2015  Juan Marín  368.988  9,28 %    4ª 2018  Juan Marín  659.631  18,27 %    3ª

 Cataluña 
 Ano Candidato/a  Votos % de votos Escanos Posición 2006  Albert Rivera  89.840  3,09 %    6ª 2010  Albert Rivera  105.827  3,24 %     6ª 2012  Albert Rivera  275.007  7,56 %     6ª 2015  Inés Arrimadas  734.910  17,93 %    2ª 2017  Inés Arrimadas  1.109.732  25,26 %    1ª

 Galicia 
 Ano Candidato/a  Votos % de votos Escanos Posición 2016  Cristina Losada  48.103  3,38 %    5ª

 Eleccións municipais 
 Ano Líder Votos % de votos Concelleiros 2007  Albert Rivera  71.226  0,32%   2011  Albert Rivera  42.143  0,19%   2015  Albert Rivera  1.467.663  6,55%  

 Eleccións europeas 
 Ano Candidato/a Votos % de votos Escanos Posición 2009  Miguel Durán  22.903  0,14 %     11ª 2014  Javier Nart  497.146  3,16 %     9ª

 Notas 

 Véxase tamén 

 Ligazóns externas 
 Sitio web oficial

Categoría:Ciudadanos-Partido de la Ciudadanía